[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000005", "text": "Eestlaste oodatav eluiga langes mo\u0308o\u0308dunud aastal rekordiliselt"}, {"text_idx": "#000006", "text": "Praegugi na\u0308eb teadur, et 2022. aastal ja\u0308tkub Eestis 2021. aasta liigsuremuse trend. Autor/allikas: Stitch/Flickr (CC BY-NC-ND 2.0)"}, {"text_idx": "#000007", "text": "Eestis langes koroonapandeemia aastatel elanike oodatav eluiga u\u0308le 1,5 aasta. Kui 2020. aastal ja\u0308i Eesti eeldatav eluiga suuresti samaks, siis 2021. aastal va\u0308henes ligi 21 kuu vo\u0303rra. Eesti teadlase osalusel valminud uuring na\u0308eb languse u\u0308he vo\u0303imaliku po\u0303hjusena Eesti eakate kehva vaktsineeritust."}, {"text_idx": "#000008", "text": "\"Riigid, kus eeldatava eluea langus pidurdus vo\u0303i eeldatav eluiga hakkas isegi ja\u0308lle kasvama, olid just need, kus suudeti 2021. aastal va\u0308ltida liigsuremust vanemates vanuseru\u0308hmades,\" u\u0308tleb Eesti demograafia keskuse teadur Hannaliis Jaadla."}, {"text_idx": "#000009", "text": "\"Riigid, kus eeldatava eluea langus pidurdus vo\u0303i eeldatav eluiga hakkas isegi ja\u0308lle kasvama, olid just need, kus suudeti 2021. aastal va\u0308ltida liigsuremust vanemates vanuseru\u0308hmades.\""}, {"text_idx": "#000010", "text": "Ta oli u\u0308ks autoreid rahvusvahelises uuringus, kus oli luubi all koroonapandeemia mo\u0303ju 27 Euroopa riigi ning USA ja Ts\u030ciili elanike eeldatavale elueale. Ta\u0308psemalt hindasid autorid, kuidas muutus oodatav eluiga neis riikides aastatel 2019\u20132021. Nad vaatlesid muutuse seoseid erinevate vanuseru\u0308hmade suremusega ja ko\u0303rvutasid koroonapandeemia mo\u0303ju teiste 20. sajandi jooksul ette tulnud suremuss\u030cokkide mo\u0303juga."}, {"text_idx": "#000012", "text": "\"Tuli va\u0308lja, et Eestis eeldatav eluiga 2020. aastal vo\u0303rreldes 2019. aastaga va\u0308ga palju ei langenud. Liigsuremus ei olnud meil siis va\u0308ga palju ko\u0303rgem, vo\u0303rreldes na\u0308iteks Itaalia ja Bulgaariaga,\" toob Hannaliis Jaadla va\u0308lja. Just esimesel koroona-aastal ehk 2020. aastal toimunut on tema so\u0303nul juba palju uuritud ja riike omavahel vo\u0303rreldud. \"Oligi na\u0308ha, et isegi vaktsiini-eelsel ajal oli pilt riigiti va\u0308ga erinev,\" to\u0303deb teadur."}, {"text_idx": "#000013", "text": "\"Esimesel koroona-aastal meenutas Eesti pigem Po\u0303hjamaid, kus langus peaaegu puudus.\""}, {"text_idx": "#000014", "text": "Esimesel koroona-aastal va\u0308henes eeldatav eluiga uuritud riikidest enim USA-s, kus see kukkus 25,5 kuu vo\u0303rra. Samuti kaotasid eeldatavas elueas mo\u0303lemad toona 17,8 kuud Bulgaaria ja Leedu. Norras ja Taanis oodatav eluiga 2020. aastal aga isegi veidi to\u0303usis: vastavalt 2 ja 1,1 kuud. Eesti elanikud kaotasid samal ajal eeldatavast elueast 1,8 kuud."}, {"text_idx": "#000015", "text": "\"Esimesel koroona-aastal meenutas Eesti pigem Po\u0303hjamaid, kus langus peaaegu puudus. Siis aga 2021. aastal kahjuks Eesti eeldatav eluiga langes. Olime neist 29 riigist languse suuruse poolest kolmandad,\" vo\u0303rdleb Jaadla. Nimelt langes uuritud riikidest oodatav eluiga 2021. aastal 25,1 kuu vo\u0303rra Bulgaarias, 23,9 kuu vo\u0303rra Slovakkias ning 21,5 kuu vo\u0303rra Eestis."}, {"text_idx": "#000017", "text": "JOONIS: Joonte erinevad segmendid na\u0308itavad eeldatava eluea muutust kahel aastal, u\u0308lemine segment 2020. aastal ja alumine segment 2021. aastal. Punased jooned vasakule ta\u0308histavad langust, hallid jooned paremale ta\u0308histavad eeldatava eluea kasvu. Hallid punktid, joontest paremal, ta\u0308histavad keskmist aastast eeldatava eluea muutust perioodil 2015\u20132019, koos 95% usaldusintervalliga. \u0394e0 na\u0308itab muutust teatud perioodi jooksul (2019\u20132021, 2019\u20132020, 2020\u20132021)."}, {"text_idx": "#000018", "text": "\"Esimesel aastal oli just vanemate ehk u\u0308le 60-aastaste inimeste liigsuremus va\u0308ga ko\u0303rge,\" selgitab Jaadla. Kuna vaktsiine polnud saada, va\u0308hendas riikide eeldatavat eluiga just raskemini po\u0303devate eakate suremus. \"Kui mo\u0303nes riigis ka teisel aastal eeldatava eluea langus ja\u0308tkus, oli see tihti seotud sellega, et liigsuremus nii-o\u0308elda suundus noorematesse vanuseru\u0308hmadesse,\" ja\u0308tkab teadur."}, {"text_idx": "#000019", "text": "Samas vo\u0303is vanemate inimeste liigsuremus pu\u0308sida ko\u0303rge veel 2021. aastal. Nagu o\u0308eldud, na\u0308eb Jaadla vanemate inimeste kaitstuses u\u0308ht vo\u0303tit, et kasvanud suremus ja\u0308lle alla tuua. \"U\u0308ritasime oma uurimuses vaadata, mis roll vo\u0303is olla siin vaktsiinidel,\" sedastab ta. Andmaks riikidele aega oma elanike vaktsineerimine ka\u0308ima saada, kasutasid autorid vaktsineerimisma\u0308a\u0308ra analu\u0308u\u0308sis andmeid 2021. aasta oktoobri kohta."}, {"text_idx": "#000020", "text": "\"Riikides, kus vaktsineerituse ma\u0308a\u0308r on madalam, oli eeldatava eluea langus palju tugevam.\""}, {"text_idx": "#000021", "text": "Andmete po\u0303hjal ma\u0308a\u0308rasid nad eeldatava eluea defitsiidi. \"Vaatasime vahet, milline oli eeldatav eluiga vo\u0303rreldes sellega, mis ta tegelikult oleks vo\u0303inud olla ilma koroonapandeemiata ja varasemate trendide ja\u0308tkudes,\" seletab ta. Kui uurijad vo\u0303rdlesid saadud defitsiite ja riikide vaktsineerituse ma\u0308a\u0308ra, ta\u0308heldasid nad Jaadla so\u0303nul seost. \"Riikides, kus vaktsineerituse ma\u0308a\u0308r on madalam, oli eeldatava eluea langus palju tugevam,\" u\u0308tleb ta."}, {"text_idx": "#000022", "text": "Kui uurijad vaatasid ta\u0308psemalt 60-aastaste ja vanemate inimeste vaktsineeritust, oli seos veelgi tugevam. Samas laiutasid Jaadla so\u0303nul riikide vahel ka\u0308a\u0308rid. Kuigi na\u0308iteks Hollandis ja Poolas oli eakate vaktsineeritus uurimishetkel suhteliselt sarnane, oli eeldatava eluea langus Hollandis palju va\u0308iksem kui Poolas."}, {"text_idx": "#000023", "text": "\"See ta\u0308hendab, et arvestada ei tule ainult vaktsineerituse tasemega, vaid vo\u0303imalike erinevustega, mis vo\u0303ivad tekkida. Milliseid vaktsiine kasutati? Mis vanusru\u0308hmadeni need jo\u0303udsid? Milline on tervishoiusu\u0308steemi vo\u0303imekus?\" arutleb Jaadla."}, {"text_idx": "#000024", "text": "Eesti eeldatav eluiga taastub visalt"}, {"text_idx": "#000025", "text": "Hannaliis Jaadla ise osales uuringu valmimisel ko\u0303ige rohkem selle ajalukku tagasi vaatavas osas. \"Minu taust ongi vaadata pikaajalisi trende ja mo\u0303elda sadades aastates, mitte ainult viimase kahe aasta kohta,\" selgitab ta. Nu\u0308u\u0308d oligi autorite eesma\u0308rk vaadata vo\u0303rdlevalt andmeid ko\u0303igi 20. sajandil toimunud suremuskriiside kohta uuritud 29 riigis."}, {"text_idx": "#000026", "text": "\"Minu taust ongi vaadata pikaajalisi trende ja mo\u0303elda sadades aastates, mitte ainult viimase kahe aasta kohta.\""}, {"text_idx": "#000027", "text": "\"Eeldatav eluiga on viimase kahe sajandi jooksul valdavalt liikunud u\u0308lespoole. Siiski on olnud korduvailt aastaid, kus mitmetel po\u0303hjustel on eeldatav eluiga langenud,\" u\u0308tleb Jaadla. Nii oli na\u0308ha, et na\u0308iteks esimene maailmaso\u0303da ja 1918. aasta gripipandeemia va\u0308hendasid oodatavat eluiga va\u0308gagi palju, mo\u0303nes riigis u\u0308le 20 aasta. \"Samas taastumine on tavaliselt va\u0308ga kiire: see juhtub u\u0308he-kahe aastaga,\" osutab teadur. Teisiso\u0303nu vo\u0303ib ka u\u0308he aastaga 20 aastat kukkunud eeldatav eluiga u\u0308he-kahe aastaga endiseks po\u0308o\u0308rata."}, {"text_idx": "#000028", "text": "Eeldatava eluea langused uuritud riikdies aastatel 1900\u20132021. Mida tumedam kast, seda suurem on olnud eluea langus. Autor/allikas: Sco\u0308ley et al./Nature Human Behaviour"}, {"text_idx": "#000029", "text": "Kuigi Covid-19 pandeemiat vo\u0303rreldakse sageli gripiga, na\u0308itas vo\u0303rdlus 20. sajandi suurte gripilainetega, et vo\u0303rdlus ei pa\u0308de. \"Gripiepideemia aastad tavaliselt eeldatavat eluiga nii tugevasti ei mo\u0303juta. Eeldatava eluea langus ja\u0308a\u0308b siis paari kuu juurde,\" toob Jaadla va\u0308lja. Vo\u0303rdluseks on Covid-19 aga kohati langetanud oodatavat eluiga suisa kaks aastat."}, {"text_idx": "#000030", "text": "Riigid taastuvad Jaadla so\u0303nul suremuskriisidest, nagu pandeemiatest, erinevalt, sest ma\u0308ngu tulevad riiklik tervishoiusu\u0308steem, eelnev rahvatervis ja palju muud. Na\u0308iteks langes No\u0303ukogude Liidu lagunemise ajal ja ja\u0308rel eeldatav eluiga postsovetlikkes riikides ning negatiivne seis pu\u0308sis mitu aastat. \"Eluea kasvu taastumine vo\u0303ttis siis va\u0308ga kaua aega,\" osutab Jaadla."}, {"text_idx": "#000031", "text": "\"Kui Taanis ja Inglismaal on u\u0308le 80-aastastest 99 protsenti vaktsineeritud, siis Eestis ja paljudes teistes Ida-Euroopa riikides ko\u0303igub see na\u0308itaja ikka veel 80 protsendi ligidal.\""}, {"text_idx": "#000032", "text": "Praegugi na\u0308eb teadur, et 2022. aastal ja\u0308tkub Eestis 2021. aasta liigsuremuse trend. Ka\u0308esoleval aastal on liigsuremus ta\u0308heldatav aasta esimeses pooles ning seda eakamate keskis \u2013 85-aastaste ja vanemate seas. U\u0308hest ku\u0308ljest peab Jaadla selle vo\u0303imalikuks po\u0303hjuseks eakate kesist vaktsineeritust. \"Kui Taanis ja Inglismaal on u\u0308le 80-aastastest 99 protsenti vaktsineeritud, siis Eestis ja paljudes teistes Ida-Euroopa riikides ko\u0303igub see na\u0308itaja ikka veel 80 protsendi ligidal,\" ma\u0308rgib ta."}, {"text_idx": "#000033", "text": "Teisest ku\u0308ljest na\u0308eb ta vajadust ta\u0308psemate uuringute ja\u0308rele just surmapo\u0303hjuste kohta. \"Kahjuks Eesti kohta me ei saanud neid selles teadusartiklis kasutada, aga seda oleks oluline ja\u0308rgmistes uuringutes po\u0303hjalikumalt vaadata. Mis po\u0303hjustab liigsuremust? Kui suur roll on erinevatel teguritel nagu COVID-19 suremus, suve kuumalaine, vereringeelundkonna haigused?\" arutleb ta."}, {"text_idx": "#000036", "text": "Pandeemia muutis inimesed tujukamaks ja kinnisemaks"}, {"text_idx": "#000038", "text": "Mu\u0308u\u0308t vo\u0303i to\u0303de: teeleht aitab verejooksu peatada"}, {"text_idx": "#000040", "text": "Farmakoloog: multivitamiinid vo\u0303ib apteegis rahuga riiulile ja\u0308tta"}, {"text_idx": "#000042", "text": "Uuring: enamik Eesti linnapuuke kannab ohtlikke haigustekitajaid"}, {"text_idx": "#000044", "text": "Fu\u0308sioterapeut: jutt o\u0303igest ru\u0308hist on iganenud"}, {"text_idx": "#000045", "text": "Koroonaviirusega nakatumine on to\u0303usuteel, ringi liigub palju uusi tu\u0308vesid"}, {"text_idx": "#000046", "text": "Uuring: mo\u0303ned patsiendid ma\u0308letavad oma surma"}, {"text_idx": "#000047", "text": "Perearst: liigne vitamiinide tarvitamine tekitab terviseha\u0308dasid"}, {"text_idx": "#000048", "text": "Teadlased tuvastasid tuhat vitamiinirohket toidutaime"}, {"text_idx": "#000049", "text": "D-vitamiini vo\u0303tmine terveid eakaid luumo\u0303radest ei pa\u0308a\u0308sta"}, {"text_idx": "#000051", "text": "Tallinna valgusreostus on koroona ja\u0308rel hu\u0308ppeliselt kasvanud"}, {"text_idx": "#000053", "text": "Soomlaste ChatGPT analoog hakkab mo\u0303tlema ka eesti keeles"}, {"text_idx": "#000054", "text": "Hu\u0308ljatud su\u0308nteesimeetod peibutab keskkonnaso\u0303bralikuma keemiaga"}, {"text_idx": "#000056", "text": "Suurte keelemudelite vo\u0303iduka\u0308ik sunnib otsima inimesi uusi loovusteste"}, {"text_idx": "#000058", "text": "Miks peaks tegema pa\u0308evas just 10 000 sammu?"}, {"text_idx": "#000059", "text": "Meelespea ta\u0308iskasvanule: mille vastu peaks (uuesti) vaktsineerima"}, {"text_idx": "#000061", "text": "Viis aastat Ebolat: tapva troopikahaiguse vastu puudub huvi ja to\u0303hus ravi"}, {"text_idx": "#000062", "text": "Statistik vastab: milline alkoholikogus ja\u0308a\u0308b veel mo\u0303istlikkuse piiresse?"}, {"text_idx": "#000063", "text": "Kuidas parandada immuunsust? Immunoloogid jagavad praktilisi soovitusi"}, {"text_idx": "#000065", "text": "HPV vaktsiinist: ausalt ja emotsioonideta"}, {"text_idx": "#000066", "text": "Viis praktilist tervisesoovitust: kahe trennikorra ja 10 000 sammu mu\u0308u\u0308t"}, {"text_idx": "#000067", "text": "Teadlane selgitab, kuidas sport tervist kahjustab"}, {"text_idx": "#000068", "text": "Suure osa la\u0308bipo\u0303lemisest po\u0303hjustab pikaajaline positiivne stress"}, {"text_idx": "#000070", "text": "To\u0308o\u0308l ka\u0308imine on kahjulik ja pole tarvilikki"}, {"text_idx": "#000071", "text": "Eesti inimesed on pikkuselt maailmas kolmandal kohal"}, {"text_idx": "#000073", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000074", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]